b'\n_START_ARTICLE_\nAir Srpska\n_START_SECTION_\nZgodovina\n_START_PARAGRAPH_\nDru\xc5\xbeba je bila ustanovljena leta 1998, prvi polet pa je opravila 29. januarja 1999 na liniji Banjaluka-Beograd z letalom ATR 72. Dru\xc5\xbeba je imela najeti letali od dru\xc5\xbebe JAT Airways, ki je leta 2003 sprejela odlo\xc4\x8ditev o povratku letal v svojo floto, kar je posledi\xc4\x8dno povzro\xc4\x8dilo ste\xc4\x8daj letalske dru\xc5\xbebe Air Srpska._NEWLINE_Vlada enitete Republika srbska je dejavnost opravljanja letalskih prevozov na\xc4\x8drtovala z novo dru\xc5\xbebo Sky Srpska, ki pa nikoli ni popolnoma za\xc5\xbeivela.\n_START_SECTION_\nFlota\n_START_PARAGRAPH_\nDru\xc5\xbeba Air Srpska je uporabljala s strani JAT Airwaysa dve najeti letali ATR 72. Letali sta lahko prepeljali 58 potnikov in sta imeli registracijo YU-ALO in YU-ALP. V dru\xc5\xbebi so zaradi \xc5\xa1iritve dejavnosti naro\xc4\x8dili \xc5\xa1e letalo McDonnell Douglas DC-9-32, kar pa nikoli ni bilo realizirano.'